Een dood, 102 beseer in Mpuma-ongeluk - Maroela Media
'n Voetganger is Woensdag dood en 102 mense, waarvan die meeste skoliere, is beseer tydens 'n ongeluk tussen 'n vragmotor en 'n bus naby Nelspruit in Mpumalanga. Foto: @TrafficSA / Twitter
Volgens Santi Steinmann, 'n woordvoerder van Netcare 911, het die ongeluk op die R538-pad by die Karino-kruising, sowat 20km buite Nelspruit plaasgevind. "Die vragmotor en bus het mekaar reg van voor getref," het Steinmann gesê. "Die vragmotor het daarna 'n voetganger getref. Die bus het die pad verlaat en in 'n sloot tot stilstand gekom."
Die voetganger was reeds dood toe paramedici by die toneel opgedaag het. Altesaam 97 mense het matige beserings opgedoen en vyf is ernstig beseer. Een van die mense wat ernstig beseer is, moes met 'n helikopter na 'n nabygeleë hospitaal geneem word. "Die meeste van die pasiënte is kinders wat op pad was skool toe."
Die res van die beseerdes is op die toneel behandel en met verskeie ambulanse na 'n hospitaal in Nelspruit geneem vir verdere behandeling en waarneming.
Moeti Mmusi, die provinsiale veiligheidswoordvoerder, het die ongeluk bevestig. Hy het egter gesê 84 mense het geringe beserings opgedoen en agt is ernstig beseer. Hy kon nie in die stadium die skoolkinders se ouderdomme bevestig nie.
Hoeveel insittendes mag 'n skoolbus nou weer vervoer?
Sover ek op die foto kan uitmaak is dit n bus met n sleepwa wat ook passasiers kan vat.
Sleepwa is vir kos, klere en dies meer? :/
Ja nee, toemaar. MAAR! Niemand sal DAAROOR kommentaar lewer nie. ;) Ek vat een wilde raai dat die vragmotor NIE vir die kinders was nie. :)